सुंदरबनी दे नां दा इक अपना इतिहास ऐ। इत्थूं दी जन भाशा च इस्सी ‘सुंदरबनी’ आक्खेआ जंदा ऐ। इत्थूं दी पैदावार किश नेह्‌सी। होई सकदा ऐ, तां गै एह्‌दा नां एह् पेआ होग। इत्थें बियाबान जाड़ हा। इद्‌धरें बेल्लै-कुबेल्लै कोई नैह्‌सा गुजरदा। विशवास कीत्ता जंदा हा जे इत्थें भूत, प्रेत ते चड़ेलीं दी बासा ऐ। डैनीं बी रौंह्‌दियां ते मैंत्तर सिद्धी करदियां न। इब्बी विशवास कीत्ता जंदा हा जे बड्डी दयाली बी डैनीं इत्थें गै मनांदियां न।